
Mér hefr Sólons sögu. 


I. Frá Sólon ok spekingum. 
Sí er sagt, eptir Philocles nokkrum, at Sólon 
hinn spaki haf verit Euphorions son, en flestir 
segja, at faðir hans héti Exekestides, ok væri með- 
alháttar borgarmaðr í Athenuborg, en einna göfug- 
astr at ætt, því hann hafi verit af kyni Codrus 
konungs, er seinast hafði þar konungdóm, þá er 
Heraclungar lögðu undir sik á Grikklandi. Móðir 
Sólons segir Heraclides frá Pontus væri skyld Pisi- 
stratus; en þeir hölda vináttu með frændsemi, 
ok fóstbræðralag; ok er sagt Sólon hafi mjök unnt 
Pisistratus, svá þó þeim bæri síðan á milli um 
stjórn, spilltist aldri ástsemd þeirra, svá var hún 
rótgróin. Sólon var borinn þat ár, er Ancus Martius 
varð konungr í Róm, fjórði eptir Rómulus, þá Jo- 
„sias var gyðinga konungr. Faðir Sólons var ljúfr 
maðr, ör ok góðgjarn, at því er Hermippus segir; 
eyddist fð hans af þeim góðleik; urðu þá jafnan 
til þeir, sem vildu veita Sólón af sínu fé, en hann 
hlífðist við at þiggja, þar sem hann var af þeirri 
ætt kominn, er heldr hafði jafnan verit öðrum veit- 
andi. Gaf hænn sik þá í æsku til kaupferða, en 
sumir segja, hann hafi meir gjört þat til sjónar ok 


raunar en ábata, því mest er mælt hann hafi lagt 

hug til speki - vísinda, ok var hann vanr at segja. 
þá hann eltist, at hvern dag nam hann mikit í ell- 
inni; en um auð fjár þótti honum ekki veit; kvað 
engan mun á þeim, er ætti mikla nægð gulls ok 
silfrs, ok mikinn kvikfénað ásamt, ok hinum, er 
ætti kvikféit, ok hefði orma í maga ok verk í fót- 
um. Ok öðru sinni mælti hann svá: „Eiga vil 
ek fö at vísu, en engan veginn vinna þat til, at ranz- 
fengit sé. Kemr þar víst hegning eptir. Er þat 
rétt góðum manni ok ágætum at leggja hvárki hug 
á fjársafnað mikinn eða hafna þörfum hagnati.“ 
Segir svá Hesiodus, at í þann tíma væri eigi ó- 
virðing lögð á nokkra sýslan, ok engi væri haldinn 
munr á bjargar-athöfnum manna, en kanpferðir hati 
gagnat mjök þörfum útlendra manna, ok verit hag- 
ligar til at vingast við konunga með mörgu öðru 
gagni, er menn höfðu af þeim, er sumir reistu 
borgir miklar. "Taka menn oktil dæma fleiri spek- 
inga, er ýmsa hluti lögðu fyrir sik; en Sólan var 
ör ok kostnaðargjarn ok lítt harðlífr, ok hefur í 
kvæðum sínum mælt allfrjálsliga um sældarlíf, ok 
meira en spekingi þótti hæfa; ok því er mælt, hann 
hafi helzt gefit sik við kaupförum. Ok er hann 
hafði hafit at leggja sik í háska, vildi hann sítan 
njóta hugarkyrrtar ok minni umsýslu. Er sýnt af 
slíku, at hann virði meir smáan áhug en stórhuga. 
Verða ok margir illir menn auðugir, en góðir snauðir, 
ok er eigi skiptandi manndyggð fyrir fé. Hún er 
stöðug, en þat óstöðugt, ok ýmisliga með farit. 
Engi var alvara í kvæðum hans at öndvertu; heldr 
gaman eitt, ok sýndist sem hann hefti lila iðn; 

en seinna skaut hann inn í þau heimspekigreinum, 
Kvað hann um margt, er heyrði til efnum borg- 
armanna hans, ok eigi til þess at halda uppi sög- 
um eða minningu þeirra hluta, en heldr eggjanir 
ok áminningar ok vítur við Athenumenn. Segja 
flestir svá, at hann hafi freistað at sefja sam- 
an lög í ljóðum, ók sö upphaf at á þann veg: 
Fyrst bið ek Jupiter helgum vera lögum 
jöfue í sinni hamingju veita. 

Kalfati hann, sem spekingar flestir í þann tíma, 
lög vera hlata siðaspekinnar, þann er semja skyldi 
athæfi borgarmanna; en í eðlisfræði var hann mjök 
forn ak einfaldr, at því, er at ráða er, af bókum 
hans, því at slík speki þótti þá framar þörfuin. 
Slíkir váru ok í þann tíð aðrir spekingar Grikkja. 
Urðu þeir ágætastir af því, at borinn var um í 
meðal þeirra þrífætlingr Apollons. Er svá sagt at 
fiskimenn í Cos hafi dregit af sæ þrífætling af 
gulli ak deilt um við Miletasmenn, en þann gríp hafi 
Helena látið þar niðr eptir goðafrétt nokkurri, er hún 
fór úr Tróju. Komust borgir ýmsar í deiluna, ok 
urðu úr batdasar; en hofgyðjan í Delphi sagði svá, 
at hinum spakasta manni á Grikklandi skyldi færa 
þrífætlinginn. Var hann sendr til Thales frá Mile- 
tus, því at Cga€ virðu hann einn þess. Höfðu þeir 
fyrir hans sakir átt ófrið við Miletusmenn Thales 
kvað Bias vera sör spakari, ok var hann þá færðr 
hanums en kann mefndi til annan mann, ok var 
hana svá flættr um kring meðal spekinga Grikkja, 
far tíl er hann kom öðru einni aptr til Thales. 
Síðan var hann flutte úr Miletus til Tebæ ok helg= 

aðr Apollo hinum Ismeniska. En Thcophrastus seg- 
ir svá, at hann kæmi fyrst til Bias í Priene, en 
Bias hafi sent hann Thales, ok færi hann um met- 
al allra, ok kæmi öðru sinni til Bias, en væri þá 
flattr til Delphi. þat ber í milli í sögnum, at nokkrir 
segja þetta um gullskál, er Crösus konungr hinn 
auðgi hafi sent. Thales ok Sólon ok Anaeharsis 
úr Skythalandi áttu kunnleik saman. Er mælt Ana- 
charsis kæmi til Athenu ok at húsi Sólons, ok 
berði at dyrum, ok kvaðst vera útlendr, ok vilja 
gista at Sólons ok vingast við hann, ok vera þar 
kominn til þeas. - Hafi Sólon svarat, at hagliga 
mundi honum at binda sér vináttu manns heima. 
En Anacharsis þá aptur. „Heima skaltu halda með 
oss hús ok vináttu fasta.“ Sólon furðaði skarp- 
sýni hans, ok tók honum hit bezta, ok hafti með 
sör um hríð, ok hafði hann þá tekit at:sér embætti 
ok at setja lög saman. þess varð Anacharsis vís, 
ok hló mjök at iðn hans ok fyrirætlan, ef hann 
ætlaði sör at mega setja niðr ójöfnuð ok girndir 
borgarmanna með lagaboðum. Kvað þau lík at 
öllu göngurófu vef, er hepti smáflugur einar en 
hinar styrkari sliti, ok svá gjöri auðugir meun ok 
mikils máttar. þá er sagt, at Sólon hafi mælt: 
„Samninga eru menn þó vanir at halda, ef hvár- 
igum þeim sem samdi er gagn í at rjúfa, ok svá 
er um lögin. þykir öllum betra ok þarfara at 
halda þau en ekki.“ Ok fór þó nær því, er Ana- 
charsis gat til en Sólon, sú varð raun á. Ana- 
charsis kom á þing, ok kvað sik furða mjök þann 
sið Grikkja, at spakir menn báru mál undir dóm, 

en heimskir dæmdu. Sólon fann Thales í Miletas, 
ok kvat sér þykja undarligt, at hann hefði van- 
hirt at kvángast ok afla barna. Thales þagði við, 
ok liðu nokkrir dagar. Fékk hann þá til aðkomu= 
mann, €r lözt vera kominn frá Athenu, ok farit 
heiman fyrir 10 dögum. Spurði Sólon þann mann, 
hvat þaðan var tíðinda. Hann svaraði sem fyrir 
hann var lagt: „Eigi annat en útför var gjör 
ungum manni einum, ok fylgdu allir borgarmenn, 
því faðir hans var frægur at kostum, ok hafði þar 
mesta mannvirðingu, en eigi var hann við. Hafði 
hann farit úr borginni fyri skömmu.“  „Vesæll er 
hann þess,“ sagði Sólon, „eða hvat hét hann?“ 
Hinn svaraði: „Heyrða ek nafna hans, en nú er 
mör fallit þat úr minni; en allir höfðu á orði rött- 
læti hans ok spakleik.“ > En því lengr sem þeir 
ræddu um þetta, fékk Sólon áhyggjur meiri, ok 
þoldi eigi yfir atlyktum, ok mælti við komumann: 
„Mundi hann eigi Sólon heitið hafa?“ Hann kvað 
svo verit hafa. „Við þat brá Sólon, ok tók at hrista 
höfuð sitt ok mæla ok gjöra sem nauðstaddir menn 
eða hrelldir. — Thales hló at nokkut svá, gekk at 
honum ok mælti: „Nú sér þú Sólon, hvat mör 
hefr ráðit frá kvánfangi ok barngetnaði, er þessir 
hlutir yfirbuga þik hinn hraustasta ok staðlynd- 
asta mann. En vertu í góðum hug, ok lát eigi 
slíkt fá á þik. Eigi er þér satt sagt.“ Af þess= 
um atburði hefr Plutarchus fengit sér efni til 
merkiligrar tölu um þat, hvat honum þótti. ísjáre 
vert í atferli vitringa þessara, ok hvat honum þyk-. 

irssæmiligt fyrir spakan mann at gjöra sör harma 
af eða ekki, okhvat íhugunarvert er í slíkum efnum. 


2. Athenumenn fengu Salamis. 


Í þann tíma er Athenumenn höfðu átt lang- 
an ófrið ok erviðan við Megaramenn um eyna 
Salamis, ok váru mjök yfirkómnir, var þat gjört at 
banasök, ef nokkur leiddi þat í lög, at hegna skyldi 
eyjarmönnum. þoldi Sólon mjök illa þá vansemd 
ok slíkt niðrdrep; sá at mjök margir ungir menn 
höfðu hug til at halda fram styrjöld, en engi fékkst 
fyrirliði, því þá var í lög leitt, at eigi mætti leggja 
at eyjunni. Lézt hann þá taka ærsl, ok barst 
skjótt um alla borgina, at svá væri. En hann 
samdi jafnframt leynilega kvæði með þeim brag 
er mann kalla elegiacum!, ok festi svá hann kunni, 
ok hljóp mjök skyndilega úr húsi sínu mjök ó- 
ræstiligr ok á þingtorg, en fjöldi alþýðu hljóp sam- 
an eptir honum. Steig hann upp á ræðumanna 
stein ok flutti kvæðit fram skipuliga. Var þat fagr- 
liga orkt at öllu. — Ok er hann lauk því, hældu 
því allir vinir Sólons, ok helzt Pisistratus, ok lögtu 
þat til, at Sólon væri þess virtr, at löggjöf sú vari 
aftekin, er verit hafði, ok hafin herför, ok Sólon 
væri gjör fyrirliði. Er síðan mælt, at Sólon ok 
Pisistratus hafi farit með skipaliði þangat sem Colias 
hét, ok fyndi þar konur fyri, sem héldu Cereshelgi 
at sínum síð. Hafi þá Sólon sent trúan mann til 
Salamis þar Megaramenn váru fyrir, ok skyldi 

hann látast vera strokinn úr liði Athenumanna, ok 
mæla svá við þá, at ef Megaramenn vildi koma 
höndum á hinar æðstu konur Athenumanna, skyldu 
þeir fylgja sér skjótlega sjóleið til Colias. þeir 
urtu því fegnir, ok sendu menn þangat sjóleið. 
En er Sólon sá þeir komu frá eyjunni, ok héldu 
þangat, löt hann konur verða langt á brottu, en valdi 
til menn unga, er eigi var sprottin grön, ok lét 
búast búningi þeirra öllum ok skarti, en dylja með 
sör sverð smá ok handhæg, ok leika svá á strönd= 
inni ok kveða danz, þar til er óvinir kæmu, ok vera 
þá viðbúnir at ná skipi þeirra. Megaramenn ætl- 
uðu konur vera, er þeir kómu nær ok hljópu á 
land ok ætluðu allir at þeim, ok kepptu hverir við 
aðra svá at engi skyldi undan komast. En síðan 
komust Athenumenn á skipunum til Salamiseyjar 
ok lögðu undir sik. Aðrir segja þó at þetta hafi 
orðit á annan „hátt. Hafi gotafrött komit frá Delphi 
er þat styddi, en Sólon færi einskipa um nátt til 
Salamis til at blóta þar fornköppum þeim er hétu 
Periphemus ok Cichres. Síðan hafi hann fengit 
500 Athenumenn til fylgis við sik, ok hafi lögtekit 
verit, at þeir menn fengi embætti, ef þeir ynni eyj- 
una. Hafi þeir því næst farit á mjök mörgum 
fiskibátum, en eitt skip verit á eptir, þrítugsessa, 
ok lagzt í leyni við höfta nokkurn nærri Eubæu. 
En er Megaramenn í Salamis fengu pata af því 
en vissu enga, hljópu þeir til vápna í óskipan, en 
sendu búit skip á njósn. því Skipi náði Sólon er 


"þat kom nærri, ok setti í járn Megaramenn, er á 


því váru, en löt á þat Athenumenn valda, ok bauð 

þeim at halda til borgarinnar sem leyniligast, en 
hann fór með annat lið móti gönguliði Megara- 
manna ok barðist við þá. Ok meðan sú orusta 
stóð, nýttu þeir færit sem á skipinu váru ok tóku 
borgina. Eru þess merki nokkur, at sú saga sé sönn; 
ok eitt Sólonshof á ströndinni þar Megaramenn 
váru sigraðir; en þá er undan komust gjörði Sól- 
on sátt við. Megaramenn héldu þó fram styrjöld 
til þrautar ok höfðu ýmsir gagn, en svá kom, at 
þeir lögðu mál í gjörð Lacedæmona, ok er þá mælt 
at Sólon yrði til hags frásögn Homerus skálds, því 
hann las fyrir dómi um skipaútbúnað Grikkja í 
kvæði hans.. En Athenumenn trúðu eigi þeirri 
sögu, ok segja svá, at Sólon hafi sjálfur sannat 
fyrir dómendum, at Athenumenn hafi gefið sonum 
Ajax Telamonssonar frá Salamis borgarmannarétt 
ok fengið þeim eyjuna, ok hafi þeir búit í Athenu= 
manna landi, ok séu ættir frá þeim, og þar á með= 
al Pisistratus; hafi ok Salamismenn jarðsetningar 
atferli Athenumanna en eigi Megaramanna, ok sé 
þat enn til merkja at þeir váru þeirra menn; snúi 
Megaramenn líkum við austri, er þeir heygja, en 
Athenumenn við vestri. því svaraði Hereas af 
hendi Megarananna: Kvað þá einnig snúa líkum 
við vestri, ok þat styði enn þeirra mál, at hver 
Athenumanna sé heygður sér, en Megaramenn 3 
eða 4 saman. Þat er sagt at hofgyðjan í Delphi 
hafi stutt mál Sólons með því at kalla Jónaland 
Salamis í frétt einni; ok dæmdu 5 höfðingjar Spart- 
verja eyjuna Athenumönnum. 

3. Deilur. 

Af þessu fékk Sólon frægð mikla, ok var 
nafn hans mjök tignat á Grikklandi.  Dáóðust menn 
at tölu hans einni, er hann hélt fyri borgina Delphi, 
ok réði í henni að vanrækja ekki, er Cyrrhæar van- 
virðu Apollonshof ok hjálpa borginni við fyrir hans 
sakir. Hófu Amphictionar, ráðamenn Athenumanna, 
herför at hans áeggjan, en eigi var hann skipaðr 
þar herstjóri fyrir heldur Hermippus. Sá hét Kylon 
er illvirki hafði unnit við goðin, ok váru Athenu- 
menn mjök áhyggjufullir um þat, ok urðu manndráp 
ok óeyrðir; en þeir sem undan komust af hans flokki 
efldust aptur mjök; gjörðist þá ósamþykki með lýðn- 
um. Vildi þá Sólon, er mest þótti verðr, stilla þær 
ókyrðir, ok gekk fram meðal lýðsins, ok höfðingjar 
Athenumanna með honum, ok vann þat af þeim, er 
fyri sökum váru hafðir, með bænum ok áminning- 
ingum, at þeir gáfu sik undir dóm.  Dæmdu þá 
300 hinir æðstu menn, ok gjörðu þá seka. Höfðu 
þeir sik á brott, er lifðu, en lík þeirra er dauðir 
váru af þeim, váru grafin upp, ok færð út fyrir 
landamerki.  Megaramenn gættu at deilum þess- 
um, ok náðu apturNiseu ok Salamis, því at Athenu- 
menn váru óttafullir af hjátrú, ok þóttust verða 
varir við margar furður. Sendu þeir þá boð eptir 
Epimenides frá Krít, ok kom hann. Kalla þeir 
hann hinn sjöunda speking Grikklands, er eigi telja 
Periander í Corinthu, ok var hann haldinn mjök 
fróðr í goðfræðum, ok stórvitur í þeim hlutum, 
sem fást af leyndum dómum ok innblástri, ok köll- 
uðu menn hann þá son þeirrrr dísar, er Balte hét 

ok nýjan Cureta (ráðamann?). Ok er hann kom 
til Athenuborgar, tók Sólon hann í vináttu mikla, 
ok veitti honum liðsinni at mörgum lagasetningum. 
Gjörði hann greiðara um blótsitu ok mýkri atferli 
við harma; jók nokkrum helgisitum við útfarir 
manna, en tók af ægiligan útlendinga sið, er kon- 
ur höfðu fyr haft; en þat var miklu mest vert, at 
hann skipaði þau sonar atferli ek meðferð leyndra 
dóma, er gjörðu borgarmenn fastari við réttlæti ok 
gjarnari á einingu. Er svá sagt, at þá er hann 
yfirsá eitt sinn Monnychia, ok horfði á stað þann 
sjálfan, mælti hann: Hvílík blindni er á mönnun- 
tn um ókomna hluti. þenna stað mundu Athenu- 
menn eta upp, ef þeir vissi, hvat mikit illt borg 
þeirra stendur af honum, ok er líkt sagt um Thales, 
at hann hafi grunat á sama hátt um annan stað. 
Var nú Epimenides mjök mikils virðr, ok gáfu 
Athenumenn honum stórfð, ok veittu honum hinn 
mesta veg, ok svá skildi hann við þá. En er Kylons 
deilur þrutu, hneigðust Athenumenn aptr til fornra 
miskliða, ok urðu stórflokkadrættir, ok þrír mestir. 
Gjörðist þá ok kæra mikil snauðra manna á hina 
auðugu, ok óskipan á hvervetna í borginni; kom 
svá, at ekkert þótti annat úrræði en drottnunar- 
stjórn, því at alþýðan öll var atþröngð um skuld- 
ir af auðugum mönnum. Urðu menn annathvárt 
at gjalda í landskuld sjötta hlut alls þess er fékkst 
af ökrunum, eða gefa sik í þrælkan at bera byrðir; 
váru ok sumir ánauðugir, en sumir sendir tíl ann- 
ara landa at seljast þar. Margir urðu ok at selja 
börn sín, því þat var eigi bannat í lögum, en sumir 

urðu at fara á flótta fyri. lánardrottnum: sínum í 
útlegð. "Tóku þeir þá margir fyrir sik, er styrkv- 
astir váru, at gjöra nýbreytni á slíku, ok báðu alla 
menn aðra eiga hlut í, ok skipa einn höfðingja,er góðr 
drengur væri, skipta löndum með mönnum, ok breyta 
stjórnaratferli öllu. Sýndist nú öllum, þeim er bezt 
váru skynjandi, at Sólon einn væri líkastr til slíks 
forrætis. Hann væri hvárki bundinn ríkismönnum 
ójafnaðarsömum, eða þarfnaðist sem snautir menn, 
ok báðu hann taka at sér. stjórn ok setja. niður 
misklitir svá miklar sem váru. Segir Phanias frá 
Lesbus, at Sólon hafi haft prett við hváratveggju 
til þess hann kæmist í foræði; heitið snauðum mönn- 
um leyniliga, at skipt skyldi löndunum, en hinum 
auðgn, at staðfesta skyldi rjett þeirra, ok gjört þat 
þó til gagns öllu fólki. En Sólon hefur sagt sjálfr, 
at gengizt hafi hann undir stjórn þó hann kenndi 
ágirni ríkismanna ok ofsa hinna snautu. 


4. Löggjöf Sólons. 

Nú var Sólon gjör borgarformatr (Prætor), 
er hann hafði 8 vetr um fertugan, ok fengit vald 
at setja niður deilur ok gefa lög. En Drako hafði 
gefið Athenumönnum lög fyri 28 árum, er eigi 
þóttu hlýða. Er sagt hann, hati þá svá „mælt: 
Ekki þarf jöfnuðr ófrið at auka. - Líkar þat jafnt 
atðgum mönnum ok snauðum, at þeir fá jafnað- 
armann Í því, er þeim er um at gjöra. Fengu 
hvárirtvegga af þessu ván mikla, ok lögðu þeir 
at Sólon, er fyri flokkum váru, butu honum ein- 
valds ríki eða drottnun,, er Grikkir köllutu  „tyr- 

annisý. Báóu hann taka fullt forræði borgarinnar 
er honum gafst færi, því at mörgum borgarmönn- 
um sýndist, at hóflig breyting á stjórninni mundi 
verða torveld mjök ok erfið, ok töldust eigi und- 
an einveldi hins réttlátasta manns ok hins spak- 
asta; en sumir segja frétt hofgyðjunnar í Delphi 
hafi verit á þenna hátt: 

Stattu í stafni, stýrir! miðjum 

ráð svá rás á fleyi. 
Fékkst eigi Sólon til at skipta um fyrirætlan sína, 
ok svaraði svá vinum sínum: #„Fagrt er víst ein- 
vald, en eigi verðr frá því komizt. En svá kvað 
hann til Phokus: 

Alls mör var í hug Hræddumst ek þat nafn, 


hlífa lögum er hafnar frægðum, 
fornum ok fóstrlandi, —tálligt týranna. 

ofrvald ek firrtist Nú mér hugi 

ok hit illa ríki of nð eitt bregór 
einvalds yfirráða. bygg öllum gjört til geðs. 


En svá kvað hann í þeirra orða stað, er fundu at 
því, er hann tók eigi undir: 


Eigi er Sólon Hafnar hann gótu, 
söðr Í ráði er goð bjóða; 
eða kænn at kljá. ei var áðr þannig. 


þat er lengra, ok í orðastað alþýðu; en eigi var 
hann hirðulítill í stjórn, þó hann þægi eigi ein- 
veldit, ok gaf eigi færi á sér ríkismönnum eta ó- 
eirðarmönnum með nokkurs háttar sljófleika, fór ok 
eigi at girnd þeirra Í löggjöfinni, er hana höfðu 
falit honum á hendr, ok meir at því, sem honum 
sýndist bezt. Vildi hann með engu skipta um allt 

er verit hafði, ætlaði þat mundi verða Athenu- 
borg mikit vanmáttarefni heldur gjöra, þá skipan, 
er at mestu gagni mætti koma ríkinu. Hafði hann 
öll þau orðtök við, er hann huggði bezt mundi 
hlýtt, ok lagaði ofrvald at réttindum. Ok því sagði 
hann svá eíðar, er hann var spurðr, hvárt þau lög 
væri bezt, er hann gaf Athenumönnum: „Bezt eru 
þau af þeim sem þeir hlýða.“ En þat sem síðar 
hefr sagt verit, at Athenumenn láti nafn fegra þat 
sem ófagrt þótti, er þeir kölluðu pútur, álögur ok því= 
líkt borgar samskipan, gæzluverði varnarher borg- 
ar, ok fangastofur hús, þá kom þat fyrst upp við 
tíki Sólons, því hann kallaði uppgjöf skulda þunga- 
létti. Var þat hit fyrsta lögmál hans, at taka af 
skuldirnar, ok leyfa engum at ganga í ánauð fyri 
þær; en þó segja sumir, at eigi hafi hann aftek- 
it skuldir með öllu, en létt snauðnm mönnum með 
at minnka ávöxtuna, ok þat hafi hann kallat þunga- 
létti. En þar með var mælir aukinn ok peninga- 
verð, því at hann lét „mínu“ vera 100 „drachmæ,“ 
áðr var hún 73, ok urðu goldnar skuldir, at verð 
var hit sama á minni peningum, ok hinn mesti 
hagur þeim, er gjalda skyldi, ok hinum skaðligt 
er við tók. þó eru þeir flestir sem segja þunga- 
léttirinn hafi verit skulda-aftaka full, ok þat finnst 
í ljóðum fornum. þar telr Sólon sér til gildis, at 
at hann hafi tekit föst landamerki frá hinum fyrri 
akrlöndum, ok þat sö nú frjálst sem átr var und- 
ir ánauð. Er þat mælt, at hann hafi hlotið af því 
miklar óhægðir, því þá er hann réðist í at aftaka 
skuldirnar, ok leitaði sér hagligra orða ok hinna 

beztu röksemda til þess, réðist hann um við vini 
sína, er hann trúði bezt; ok er:sagt þeir hafi verit 
ráðgjafar hans Kónon,: Klinias ok. Hipponikos. 
Sagði hann þeim, at „hann hefði í ráði at hræra 
ekki við ökrum, en vilja taka af skuldir. En þeir 
brugðu svá við, at þeir tóku: at láni mikit fé af 
auðugum mönnum, ok hétu ávexti, ok keyptu hit 
mesta akrland, ok síðan er lagabotit var birt, áttu 
þeir löndin, en vildu eigi gjalda lánsfé. - Fékk 
Sólon af því óvirðu mikla ok: ámæli. þótti sem 
hann tæki. sér eigi til rangindi, en ætti hlut í þeim 
sjálfr. þó gjörði hann hreint fyrir sik, því hann 
átti skuld at svara, ó talentum, sumir segja 15, 
ok tók hana undan í lögum ok galt hana, en vin- 
ir hans höfðu jafnan svívirðingu af skuldahaldi 
snu.. Gat hann engum gjört til hæfis, því at rík= 
ismönnum var þetta mjök í móti, er eyddust skulda- 
bréfin, en snauðum mönnum líkaði illa, er akr- 
löndum var eigi skipt, ok allir gjörðir jafnir sem 
Lycurgus hafði gjört Lacedæmona. En þat var ó- 
líkt farit, því Lycurgus hafði állt mikit, sjálfr 11. 
maðr frá Herkules, en hafði lengi ráðit landi ok 
átti marga ölluga fylgismenn, ok kom lögum sín= 
um á með kappfylgi þeirra meir en góðvild borg- 
armanna. Vann. ok mikit með því er hann löt 
stinga úr sér augu. En Sólon mátti eigi treysta 
elíku afli, er fengit hafði öll völd af alþýðu, ok 
hefr hann svá frá sagt sjálfr, at hann hafi mörg- 
um gjört Í móti, er þóttust sviknir, en síðan er 
sagt, hvern hag leiddi af. Gleymdu menn eigin= 
girni, ok létu gjöra bænir almenniligar ok kölluðu 

þær framfertir þungalttii, staðfestu:ok Sólon Á stjórn 
ok löggjafarvaldi, ok fengu honum öll völd í hendr 
ok at skipa öllu sem honum, sýndist,, Let hann 
tæka af öll  Drakons lög nema þau sem váru um 
manndráp, því at:Deakon, hafðislagt banasök við 
hvert brot jafnvel iðjuleysi,,eða, at taka epli eða rót 
úr garði, sem við morðvíg, ok var kallathann hefði 
ritað lög sín með blóði en,ekki:bleki.. Æn er hann 
hafði verit spurtr, því, haum refsaði öllu svá hart, 
er sagt hunn hafi svarat: „Af „því. mör þykir 
bvert smábrot dautavert, sen jeg fæ eigi annat 
þyngra til at leggja við hin miklu“... Sólon vildi nú 
því næst fá ríkismönnum embættavöld öll, en skipta 
öðrum sýslunum, með! fjölmenni er alþýða hafði eigi 
náð til áðr, ok tók,at: skipta. borgarmanna fokk- 
um. „Skipaði hann í fyrsta, lokk þeim er töldu 500 
„medimna,“ Í annan þá ser stöldu 300.eða ala máttu 
hest, í hinn þriðja; þá er.enn váru óauðgari, ok í 
hinn fjórta skuldunauta eðr leignmean, er engi 
skyldu völd hafa, en máttu halda tölur ok sitja í. 
dómum. þótti þat fyrst <eiáskis vert, en síðan 
mikils, því at flest mál:komu til dómenda, er stund 
leið; ok. gaf hann. vald.til, at: öll þau mál, mætti 
bera á þingtorg,(þ- e. fyrir alþýðu), ef vildi, sem 
Vfirmenn, váru vanir at dæma, Er mælt, at hann 
hafi sett. margt með því í dómenda vald, at lögin 
váru víða óákveðin, ok varð at leita þeirra manna 
með margan úrskurð, sem nokkurt: leyfi höfðu at 
leggja þau út. ; Ætlaði hann í með því mundi verða 
Jöfnuðr, ok lýðrinn. fá vald: nóg, ok hefr hann auk- 
it þar o1ð um í ljóðum. Ok:fyrir því, hann þótt- 

ist eiga at efla ústýrkvan almúga, leyfði hann 
hverjum manni át sækja annars rétt til dóma, ok 
hefna svá úrðttar þar sem at hver borgarmaðr 
væri annars limr; ok váru því samkvæm orð hans, 
er hann var spurðr, hver borg væri bezt skiput, 
at þat væri sú, þar sem hver tekr hlut í þeim ú- 
jafnaði, er öðrum!er boðinn, ok rekr hans röttar. 
Hafði hann í fyrstu skipat Areopagusdómenda fyr- 
ir ráðamenn, en jók síðan við öðrum ráðamönnum 
af þeim 4 deildum, er alþýðu var skipt í, ok valdi 
til 100 menn, ok áttu at vera forgöngumenn lyðs- 
ins, ok leyfa eigi at nokkut væri borit fyri almúga án 
Þeirra ráða. En hinir æðri ráðamenn vildi hann 
at gætti laganna ok hvers hlutar, ok hugði, at 
stjórnin yrði styrkvari, er hún hefði sem tvö atkeri, 
ok lýðrinn spákari, ek þat hyggja menn, at 
hann hafi fyrstr skipat Areopagus-ráð, því eigi 
getr þess í lögum Drakons, ok þó dæmdi Areo- 
pagus fyrri dóma. 


5. Lög ýmislig. 

þat var undarligt í öðrum lögum Sólons, at 
hann svipti þann mannvirðingu, sem hvárugum 
flokki vildi fylgja þegar uppreistir urðu. þykir 
sem hann. hafi engum viljat þola at synda fyri 
sjálfum sér einum, þegar um alþjóðargagn var at 
sýsla, ok hælast um síðan; ok at góðir menn ok 
réttlátir ætti jafnt at gefa sik í háska með öðrum 
sem liðsinna þeim. En þat þótti fjarstætt ok at- 
hlæi, at hann leyfði þeirri konu, er ætti bónda ú- 
fallinn til-hjúskaparfars, at taka frænda hans til 

Mjákvílus þótti mörgum at vísu eigi úrölt um þá 
menn, er úhæfir váru til hjónabands, en höfðu 
kvænt sik til fjár, ok: simir virða vel at konan 
skyldi þó giptast aptr í ætt. — Gjörði hann skip- 
anir nokkrar um samgang, ek þær ær honum þóttu 
mistýra úsandyndi, en eigi vildi hann heimanfylgjur. 
Skyldi konaa seigi færa í bú nema þrennan klæðn- 
að ok fátt búsgagn údýrt. — Vildi, hann at bjóna- 
bönd væri eigi gjörð fyrir auðs sakir, en heldr sak- 
ir barma=ástar ok góðviklar með manni ok konu, 
ok slíka ætlan höfðu þá #eiri höfðingjar ok sum- 
ir. þó týranmar væru kallaðir sem Dionysius 
hinn gamli, at eigi ætti hjónabönd at vera ú- 
jöln at aldri, en sízt konan gömul. þat var mjök 
Tofat í Sólonslögum, at hann bannaði at ámæla dauð 
am manni með iHvilja, en lagði fésektir við ill- 
wrði wið lifandi menn, 3 drachmæ til þess er ill- 
Wyrtr var, en 2 til féhirglu, ef þau fóru fram fyri 
dómi æða á helgistöðum eða. á meðal yfirmanna 
eta wið leika. Drachma ær nær fjórða hluta lóðs. 
En röttara þykir, at fésektir sn nokkut meira ept- 
3 fjármagni ef duga skulu. Mikils váru verð tög 
hans um testamentisgjörð, ok þóttu merkilig. Var 
eigi leyft áðr með Athenumönnum, át hús eða arfr 
gengi úr ælt; en Sólon leyfði hverjum at skipa str 
ærfingja, ær eigi átti börn, ok þótti af því verða 
mrciri vinátta en frændsemi á hlið. En þó leyfði 
ann þat eigi greinarlaust, heldur þeim einum, er 
hefi falla skynsemd ok væri úatþrengdir, eða gjörði 
þat í vil konu sinni. Um útgöngur kvenna skipaði 
hann ok lög, harmalæti þeirra við útfarir,ok önn- 
2 

ur únýt atferli, er sátu mönnnm fyri gagni. Skip- 
aði hann ok lögsmerkilig um þat at sonr skyldi 
eigi þurfa: at ala föður sinn, ef hann hefði ekki 
kennt honum; ok lagati hann lögin. mjök eptir þörf- 
um, því únyljungar urðu eigi fæddir í Athenubarz, 
ok lagti á Areopagus at sjá hverjum manni fyrir 
því, sem honum var nanðsyn til, en refsa letingj- 
um. Hélt hann ok fast á því, at pútuson þyrfti 
eigi at ala foreldri sitt; kvað þat sýnt, at hans vár 
cigi aflat af ást, ok slíkr ósiðamatr, er þat gjörði, 
svipti sik þar föðurrétti ok útæmdi þar með af- 
kvæmi sitt. Margt þótti eigi gott er hann skipati 
„um lausongar.  Mátti drepa hórkarl. ef hann var 
hittr í athöfn sinni, en gjalda skyldi hann 10 
drachmæ fyrir nauðung frjálsrar konu, ok þó 20 ef 
-hún var lokkut, nema væri púta, er fé tók á sik. 
Systr sínar eða dætr bannáði hann mönnum at selia, 
nema mey væri gripin Í umgengni við mann, ok 
þótti bann sumstaðar harðr en sumstaðar mjúkr í 
hinum sama hlut, svásat:sýndist úgreiniligt, ok fé- 
bætr koma sör ílla þar sem févant var. Ágætliza 
skipaði hann niðr mælingum á eikasetningu ok ö'r- 
umr atburðum við:garða ávöxtn; fyri öllu sá hann 
vel/ er til friðhelgi horfði, en miðr fyri Örbyrgð. 
Veitti hann engum útlendingi borgarmannsrött í 
Atkenu, nema æfinliga væri útlægr úr sínu landi, 
ak kenndi nokkra verksmíð.  Kvatst ætla þá menn 
mundu frúasta, er eigi áttu aptrkvæmt heim, en 
kómu  sjálfviljugir.  * þar. ætlaði hann til, at lögin 
stæðu 100 ár, okváru ritin Á tvö epjöld, ok þar 
tnnu ráðamenn honum:eiða át allir saman. En 

hver vann sér eið.at:steini á torgi, at ef nokkut 
gjörði á móti þeim lögum, skyldi hann senda gull- 
bíl:eti jafnvægi sitt til Delphi. þetta var algjört 
á því ári, er Astyages móðurfaðir Cyrus tók ríki 
í Medíu. Gætti þá:Sólon þess, at skökk var. mán- 
aðatala, tungl eigi öll jafnlengi á himni, ok fóru 
eigi saman við sólargang. Tók hann þá at skipa 
tunglmánuðum, ok löt marga menn segja sér ætl- 
anir sínar um þat: eða hitt. - Ok er'hann þóttist 
eigi fær um at skipa þeim greinum svá at öllum 
líkati, bað hann. Athenumenn. brottfararleyfis um 
10 ár, ok:duldi þá, hvat olli.  Hugði lögin á þeim 
tíma mundu verða betr wirð. Fékk nú skipsfor- 
ræði, ok sigldi til: Egiptalands, ok var þar um hríð, 
áttir þar umgengni við spekinga, ok hefr getið þess 
í kvæðum sínum. - þaðan fór hann til Cypreyjar 
ok var þar vel tekinn af konungi einum, er Philo- 
eyprus hét. Hann byggði litla borg er Demopho- 
on Theseusson hafði reist fyrrum.  Váru þar.girð- 
ingar, en allt illa ok úhagliga sett. - Réti. Sólon. 
þeim konungi at: fá sér fegri stað, ok flytja þangat 
borgina ok gjöra hana svo: skemmtiligri ok meiri, 
ok veitti honum aðstoð til þess, ok skipaði þar öllu 
sem bezt ok tryggiligast. Fékk Philoeyprus fjöl- 
menni til: þeirrar borgar, ok kom kapp Í aðra kon- 
unga at jafnast við hann. Kallaði hann hina nýju 
borg Sólos af! þakklæti við Sólon ok:til vegs við 
hann, ok hefr' Sólon getið þess í kvæðum sínum. 


6. Sólon fann Crösus konung. 
Cröðsus konungr hinn ríki réði þá fyrir Lydín. 

Hann sendi boð til Sólons, ok bað hann finna sik 
í Sardesborg- Mann fór á fund hans, ok er sagt 
honum haf farit sem landbúa þeim, er aldri her 
sæ sét, at þá hann lítr henn, ætlar hann hveyt van. 
sö runnit í annat, ok fór Sólon svá, er hann kom 
í höll konungs, at hann skildi eigi gjör hvat un 
var at vera. — Sá hann þar fjölmenni í stórmiklu 
skarti ok með tignarliga látbragði, svá mjök. að 
hann ætlaði hver þeirra manna mundi vera Erösn:. 
Hafði hver þeirra svá mikla þrælasveit ok fylgd- 
ærmanna. En er bann var leiddr fyrir konung, 
þá. sá hann þar allt saman komið umhverfis hann 
er dýrt var til á gimsteinum eða fögmm klæðum. 
gvligersemum kostuliga smíðuðum, ok allt þat er 
stórmannligt:ok fagrt mátti þykja eða æskilgt var. 
Ok sýndist honum þetta mikit ok skínandi furðu- 
spil ók hit margbreytiligasta. Eigi lét þó Sólon 
þat fá á sik, ok varð ekkert at orðum af því er 
Urösus ætlaði, svá at hyggnir menn þóttast sjá, 
at honum þótti einskis mm vert. Bauð þá Cvösus 
konungr at opna fjársjóðu sína ok sýna hanum ú- 
bæðit ok annan hallarbúnað ok konungkiga stór- 
mennsku. þóttist þó sjá með sjálfum sér, bversu 
Sólon mundi háttað. Ok er þessu var öllu Dokit, 
sneri konungr sér at honum, ok spuði, hvást ham 
hefði söt nokkurn sælli sör.  Sólom mæltis „Sá ek 
'Fellus borgarmann minns hann var hinn bezti maðr 
ok átti sonu ágæta, ok er hann hafði lHfas harla 
ráðvandliga lengi, fékk bann frægan dauða, er hann 
barðist hreystiliga fyrir fóstrland sitt.“  Crösus 
ætlaði, at bann mundi með öllu vera siðlaus ok 

úsnotr, er honum skyldi ekki þykja sæla í svá af- 
ærmiklu gulli ok silfri, en, virða meira öllu sínu 
ríki líf eða dauða eins alþýtumanns. En þó spurði 
hann hann aptr: * Hvárt bann hefði þá sét annan 
sælli ser næst Tellus. „þat váru Kleobis ok Biton“, 
sagti Sólon. „þeir höfðu hina mestu ást sín í meðal, 
ek váru hinir hlýðnustu móður sinni; ok er nautum 
dvaldist, er skyldu draga hana til Júnohofs, tóku þeir 
okit sjálfir ok. gengu undir alla leið. En hún var 
£löð, ok kölluðu allir borgarmenn hana. sæla. Ok 
er þeir höfðu lagzt at máltíð eptir helgihaldit, risu 
þeir aldri upp frá þeim degi,:ok sáu menn þá, at 
þeir höfða dáit í hinum mesta veg harmalaust ok 
þjáningarlaust at öllu.“ þá reiddist Úrösus kon- 
ungr, ok mælti: „Telr þú oss. þá eigi meðal sællra 
manna?“ Sólon svaraði, ok vildi hvárki mjúklæta 
sik við hann með blíðmælum:né egna hann til meira: 
„þat vil ek mæla, Lyda konungr, at guð hefr veitt 
oss Grikkjum með. öðrum gæðum hófligum nokkut 
traust, at því er ek hygg, á rökfastri speki. „ En 
af henni er sýnt, at líf manna ér sífellt undir hrær- 
ingum hamingjunnar, er eigi leyfir at haldist í söm- 
um blóma til lykta, ok eigi megi hæla nokkurs 
manns sælu, er svá er undir lagin breytingu tím- 
anna, því at margt skiptist seinna. En þann ætl- 
um vér sælan, er heldr „sæld: sinni til enda. Er 
sú sæld, er menn hafa meðan lifa, úviss sem sigr 
ok frægð þess manns, er í bardögum stendr.“ Ok 
er hann lauk tölu sinni, gekk hann á brott, því 
at hún styggði Crösus meira „en „vakti hann. — 
þann tíma var í Sardess Æsopus sagnamaðr, ok í 

virðingum með. konungi. Hafði hann sent eptir 
honum. Harmaði hann þat; er Sólon skyldi svá 
illa tekit af konungi. "Tók. at hughreysta hann, 
og sagði bonum, hver siðr var með konungum, ok 
hvat þeim kom bezt eða sízt. En þó at Crösus 
konungr vanvirtizþá Sólón, þá bar svá til síðan, at 
hann barðist við Cyrus Persakonung, missti borg- 
ar sinnar, ok varð tekinn, ók átti at brenna, ok 
var settr bundinn upp á bálköst; svá at Persar horfðu 
á ok Cyrus. - Kallaði hann þá: þrisvar á Sólon. 
Cyrus furðaði, ok lBt spyrja hann, hvat guða cða 
manna sá Sólon væri, er hann, bað liðs. — Crösus 
duldi þess eigi, ok mælti: „Einn er hann af spek- 
ingum Grikkja; sendasék eptir honum, ok eigi tl 
at læra af honum þat er mör var helzt þörf, heldr 
svá hann sæi veg minn ok sælu. En nú er mér 
meiri vesæld í at missa hennar en gleðin var áðr 
at njóta. Hún var mikil í orði ok ætlan, ení raun 
er öll kæti hennar snúin í úþolanliga kvöl ok á- 
nauð. „ Grunaði-þann mann; at þeir farsælligir hlut- 
ir mundi breytast í þessar hínár miklu þrautir, ok 
bað mik hyggja fyrit enda: lífsins, ok: stærast eigi 
af úvissum ætlunum' úréttiliga ok drambsamliga.“ 
Ok er þetta var sagt Cyrus, þóttist hann sjá, at 
Crösus mundi vitrariænshann hafði ætlat. En 
dæmi þetta sannaði: þat;;ser!'Sólon“halði sagt, ok 
gaf Cýrus því Crösus grið,;ok hafði hann síðan í hin- 
um mestu virðinagum með sér meðan hann lifði; ok 
mátti þykja sem þat, er Sólon hafði mælt við Crösus, 
hefði komit tveimr hinum ríkustu konungum at gagni, 
vakit annan til forsjálni, en frælsat annan úr dauða. 

7. Frá Pisistratus ok Sólon. 

þá er Sólou var farinn frá Athenuborg, hóf- 
ust þar úspektir hinar mestu með borgarmönnum. 
Var Eycurgus fyrir ðörum flokki, er Pediar hétu, 
en Megakles Alkmæons son fyrir ðórum, er nefnd= 
ist Paralar, Pisistratus var fyrir hinum þriðja, er 
nefndust Diákriar, ok váru skuldunautar ok mestir 
úvinir ríkismanna. Héldu menn át sönnu við lög 
Sólons, en hugðu þó, á nýbreytni. Ætlaði hver, 
at sitt mál mundi bezt komit, ef hann kæmi sér 
fram, ok vænti at fá niðrdrepit annars flokki. En 
á meðan stjórn sú stóð, kom Sólon heim aptr, ok 
tóku allir honum virðuliga, ok virðu hans atgjörð- 
ir; en þá mátti hann eigi iðja svá mikit í stjórn- 
inni sém fyr sækir vanmáttar ok elliburða, en mælti 
þó einsliga við flokka formenn, ok réði þeim frá 
uppreistum, en reyndi at spekja, ok var at sjá, 
sem Pisistratus vildi fylgja honum at því. Hann 
var maðr harla mjúkr í tölum ok samræðum, ok 
sýndi sik svá sem hann fylgdi mjök máli snauðra 
manna, en væri góðgjarn ok stilltr vel við úvini, 
ok duldi þat sumt með sér, er honum var förult, 
en varð auðvelt at sýna sik sem hann væri allra 
manna kostamestr. Lét hann þat ásjá, at hann 
væri mjök gjarn til jafnaðarins, ok þyldi illa breyt- 
ingu nýja á stjórninni; kvaðst mundi leggjast í móti 
henni ok öllum þeim er fylgja vildu nýjungum fram. 
Tældust allir menn af atferli hans þessu, en eigi mátti 
hann lengi dyljast fyri Sólon, ok sá hann fyrsir 
undirhyggju hans, en lagði þó engan fjandskap á 
hann,  Áminnti hann at eins, ok taldi hann á at 

slá því frá sör, er hann hugði á; mælti hann þat 
opt við hann, svá at margir heyrðu, at ef nokkur 
fengi. snúit hug hans frá drottnunargirni, mundi 
engi gagnsamari borgarmatr en hann eða betr at 
mannkostum búinn. En er sá maðr, er Thespis 
höt, lét koma til sjónar harmaspil (Tragædia) sitt, 
hneig þar til fjöldi manna sakir nýjungar þess. 
þá var Sólon enn svá námgjarn, át hann gaf sik 
við læringum ok æfingum, orðkappi ok sönglist, ok 
fór með öðrum at horfa á harmaspil, er Thespis 
lék þat ejálfr, sem fornum mönnum var títt, ok vand- 
aði um þat síðan; en þó eldist hann dagliga. 
því næst kom Pisistratus á þing, futtr á vagni, 
ok hafði sært sig sjálfr, ok hneigði menn til sín, 
er hann sagði, at úvinir sínir hefði setið um sik 
ok sært sik þannig, svá at menn hljópu saman til 
at berjast fyri hann, ok áttu samkomu. En Ar- 
iston ákvað at honum skyldi fá 50 vápnaða menn 
fyri verði. Fór þá Sólon á fund hans, ok mælti 
við hann: „Eigi gjörir þú nú rött, er þú fer nú 
því dæmi fram, er Homerus sagði um Ulysses. 
Vanbrúkar þú hans ráð, er hann særði sik til at 
tæla óvini sína, þar sem þú tælir með því borg- 
armenn þína.“ Hann mælti ok á móti því á þingi, 
at Pisistratus, fengi varðmennina, ok setti þá tölu 
á ljóð síðan, ok hefst þannig: 


Gætið þér nú tungu Krækir hann sem refr 
ok glæsimála í kringum oss, 


þess hinsmjúkorða manns! kalt er oss blóð í brjósti. 
En er hann sá, at snauðir menn váru framgjarn= 
ir at veita Pisistratus með kappi, en auðugir menn 

váru hræddir ok flýjandi, gekk hann á brott ok 
mælti: „þat ætla ek, at ek sé framsýnni ok hraust- 
ari en þessir menn; framsýnni þeim, er eigi sjá 
nú háskann, en braustari þeim, er sjá, ok þora eiut 
at standa í móti drottnunarríki“. — Samþykkti al- 
þýða um vartmennina, ok hafði Pisistratus þá 
nieð sör, þar til er hann náði kastalanum, 'ok 
hnykkti mönnum þá við.  Flúði Megakles með 
Alkmæonunga, en Sólon, þó hann væri gamall ok 
aðstoðarmannalaus, gekk á þing, ok vítti hyggju- 
leysi ok leti borgarmanna sinna, en tók síðan at 
eggja þá at kasta ekki frelsi sínu; kvað þeim 
hægra verit hafa at reki týrannaríki fyrri, en nú 
væri þó frægð meiri at steypa. því, er þat væri á 
komit. — þorði þá engi at taka eptir orðum hans, 
ok fór hann við þat heim, ok ljet setja niður 
vépn fyri dyrum, ok mælti: „þat gjörða ek, er ek 
mátta, at hjálpa landi oklögum“. Síðan hölt hann 
kyrru fyri, en vinir hans röðu honum at flýja úr 
borginni. þat kvað hann aldri skyldu verða, ok 
It koma út kvæti, er átaldi mjök Athenumenn. 
því næst sögðu honum margir, at Pisistratus mundi 
láta drepa hann, ok spurðn, hverju hann treysti, 
er hann flýði eigi. „Elli minni,“ sagði Sólon. En 
þó Pisistratus hefði fengit forræði, virði hann Sólon 
ok hafði í veg miklum, ok var honum góðgjarn ok 
ljúfr, ok löt hann koma á fund sinn,ok vera í ráð- 
um með sör, ok fór í mörgu at orðum hans, ok 
margt hölt hann af Sólons lögum, en lét vini sína 
hlýða þeim; ok hann kom fyri Areopagus dóm, ok 
varði þar vígsmál fyri sjálfan sik hógværliga, en 

sá lét af sem kærði. Pisistratus gaf oklög sjálfr, 
ok var eitt, at sá sem missti augu í herför, skyldi 
njóta framfæris af almenningi. En þat hafði Sólon 
dæmt áðr. Sólon hafði fengit bókarefni mikit á 
Egiptalandi, ok tók at semja þat, ok var hit þarf 
asta Athenumönnum, en elli stóð hann, svá hann 
matti eigi framhalda. Ætlaði Platon spekingr frændi 
hans síðan at bæta við, en tók þat seint fyri, ok 
entist eigi til. Eigi skorti Sólon þó nú hóglíti, ok 
lifði hann lengi eptir þat, er drottuunarríki! Pisi- 
stratus hófst, at því er súmir segja, en aðrir ætla 
eigi meira en 2 ár. Hann andaðist á Cyprey, átt- 
ræðr at aldri, á öndverðum dögum Cyrus Persa- 
konungs, ok þó 12 vetrum fyr en Thales ok Anax- 
andrides, en,.27 árum fyr en Pisistratus, ok 90 vetr- 
um fyr en Sókrates hinn mikli spekingur var 
borinn. 


NS aga 
Platons heimspekings. 


Mér hefr Platons sögu. 


1. Upphaf Platons. 
EDrepides höt maðr í Atbenuborg, bróðir Sólong 
hins spaka, hans son „var Crysias hinn eldri, 
hans.son var Calisteus, hans son; var Crysias hinn 
yngri, er einn var þeirra 30 manna, „er höftu 
stjórn í Athenu: hans son var Glycon. Hann átti 
tvö börn.  Carmides hét son hans en Perietiona 
dóttir. Hún var vel siðuð ok fögr álitum, ok mikil 
kona at öllu. „Hún var gipt göfugum manni, er 
Ariston höt.. „þeirra synir váru. Adimanthus, „La- 
beon ok: Platon, ok. dóttir Bokona, er gipt var síð- 
an Eucumedoni, göfurum manni ,„ ok móðir Speus- 
ippus. spekings.. Forboðar miklir þóttu verða um 
ágæti Platons. Hafa margir merkiligir menn, et 
þóttu gildir  váttar,. sagt svá frá, at þá er Ariston 
hatti fengit Perictionu, mátti hann eigi ná mey- 
dómi hennar, ok var þat lengi. Er at sjá af því, 
sem Platon hafi verit elztr barna þeirra. „ En er 
hún löt honum þat eptir, þóttist hann sjá. Apollo, 

ok var meiri ok göfugligri en mennskir menn. 
Hélt hann sör síðan frá henni þar til er hún varð 
itttari, ok ól Platon. Er þessi sögn allra Athenu- 
manna. Ok sem hann var enn ungr sveinn, ok 
svaf í vöggu, urðu menn varir við hnnangsdropa 
mikla á vörum hans.  Váru spurðir fyriburða þýð- 
endr, hvat merkti. Ok sögðu þeir svá: at þá er 
hann eldist, mundi ræta fljóta af tungu honum 
sætari hunangi. þat bar ok til síðan, at Sókrates 
kinn spaki svaf, ok dreymdi. Hann þóttist hafa 
svansunga í knjám sjer, ok sýndist honum fjaðrirnar 
vaxa skjótt á honum, en sítan flaug hann hátt í 
lopt, ok söng harla fagrt, svá heyrði víða. En 
daginn eptir kom faðir Platons á fund Sókrates, 
ok bað hann mennta son sinn. Sá hann þá svein- 
inn, ok mælti: „þessi er fuglinn, er mik dreymdi í 
mátt.“ Svá segir sögusmiðrinn, at Platon væri bor- 
inn hinn sjöunda dag Thargelions (maí) mánaðar At- 
henumanna 756 árum eptir Trójuborgar brot, þá 
er Ölympusleikar váru haldnir Í áttatugasta sinn 
ok áttunda, 366 árum eptir þat, er Rómaborg var 
reist, en síðan konungar váru reknir þaðan 86 ár- 
um, ok 423 árum fyrir Krists burð. Rtði þá Persíu 
Artaxerxes hinn langhenti, ok váru margir merki- 
ligir menn uppi á Grikklandi ok stórum lærðir ok vel 
at sér, er váru Sókrates Athenumaðr, ok Demokrit- 
us frá Abdera, Empedocles í Agrigentum Eudoxus 
í Cnidus stjörnufróðr maðr, Hippocrates lækn= 
ir í Kós, Sókrates mælskumaðr, Herodotus sagna- 
meistari, Euripides ok Sophocles harmaspilssmiðir, 
Diogenes hundingi, Aristophanes sjónarleikarit- 

ari, ok margir aðrir merkiligir menn. Er svá 
sagt hann væri borinn í húsum Phidias, göfugs 
Athenumanns á Ægina í þann tíma, er Athenn- 
menn lögðu eyjuna undir, ok hafi þeir sent þang- 
at Ariston föður hans at setja þar nýlendu. En 
er Lacedæmonar veittu eyjarmönnum, ok ráku 
Athenumenn þaðan, fór Ariston til Athenuborgar. 
Svá segja margir, at sveinninn hafi fyrst heitið 
Aristocles eptir föðurföður sínum, ok hafi verit 
boði þess, at hann mundi verða mikillar frægtar. 
Merkir ok nafnit þat. En Platon hafa hann verit 
kallaðr seinna; en þater breiðr, ok ber mönnum 
þó eigi saman hvat olli, Segja sumir hann hafi verit 
með Ariston hinum Argverska kappaleiks meistara, 
ok vanit sik þar aflraunum ok léttfærni, ok ortit 
heilsumeiri ok styrkvari ok hertabreiðari en hver 
annar hans lærisveina; ok þat er sögn flestra manna, 
at hann hafi verit hár ok herðabreiðr mjök. Aðr- 
ir, segja ok eigi úmerkiligir, at nafnit hafi hann 
fengit af því, at enni hans væri breitt mjök, ok 
enn aðrir af því, at mikit ok vítt greip um sik 
ræðugáfa hans ok mælska, svá at frægt er orðit. 


2. Æskuár ok læring Platons. 


Dionysius hét maðr, er fyrst lærði Platon á 
bók. Hans minnist hann í þeirri bók, er heitir 
Erastæ, eðr elskendur. Lætur sör þökk á, at 
vinir hans gjörðu þeim manni gott, ok sýnir hann 
í ritgjörðum, at hann gleymdi aldri lærendum 
sínum ok nauðleytamönnum, sem góðnm manni 
hæ.ði, ok at fornra manna tilskipan. Er mælt 

hann væri svá siðláir ok stilltr í bragéi, þá hann 
var enn ungr sveinn, at hann hló aldri, er þat 
ok heimskra manna at hlæja mjök, ok hefr jafnan 
þótt ósvinna. í Eigi lét ok Platon. nokkut: þat hjá 
líta, er hann mætti búa, með. líkam sinn undir 
vísindanám jafnt sem „sinni, „ Var hann „af; eðli 
mjök harðgjör ok sterkr,,ok jók hann. þat. með 
æfingu svá mjök, at á Isthmus leikum, er mjök 
váru títt: haldnir, ok mikit við haft, lék hann með 
köppum , ok jafnaðist við. þá sem mestir glímu- 
menn. váru ok „sterkastir ok. leikkappar beztir. 
Æfti hann slíkt af því, at hann. fann. sik vel fær- 
an til, ok jafnframt af forsjálni, at verja kynni þurfa 
vini sína ok fóstrland, „svá. at hann hefii. þá búit 
sik við því... Mest lagði hann stund á málara íþrótt, 
er opt verðr þörf, „ok; styðr, mjök til at. marka 
mælingarmyndir ok línur, er. bann var mjök hneigðr 
til; er ok málari góðr: eptirleiksmaðr sköpunareðl- 
is, ok ef hann hefr ásamt: rödd ok ræðutegund, 
má honum við skáld líkja. Mikinn skarpleik sýndi 
ok Platon í skáldmálum:; orkti fyrst ölvísur, bar 
eptir smákvæði, en „seinast harmaspil, er margir 
vísindamenn hafa mjök lofat. Hann hafði mikla 
rödd ok sæta, en þóttiðnokkut mjólig. .. En eptir 
þat hann tók at fræðast af Sókrates, lagði hann 
allan hug á þat, en.lét brenna kvetlinga sína alla; 
þótti nú liggja til:aðrir siðir, er hann. eldist. Er 
svá sagt, at meðan;hann var í; ærku, hafi hann 
komizt í ástir, ok unnat með, ærslum þeirri konu 
er Stella hét... þat merkir. stjörnu. En þat bófst 
þó. af mjúklyndi ok snilliviðburðum, því at Stella 

var mjök gefin fyri himintunglagang, ok er hún var 
at nema slíkt, hreif hún hug hans. Kvað hann á 
þá leið tl hennar: i 
Skoðar þú, Stella mín! Himin vildag vera! 
stjörnur leiptrandi. Ek þá hafa mætti 
ljós nóg þik at líta. 
En þetta, er hún var dáin: 


Fyr varstu $tella Ertu nú kvöldstjarna 
Íögr morgunstjarna ; orðin í vestri, 
harma ek þat horfit. njóta náir dauðir. 


Slíkar vísur þóttu honum síðan í móti góðum sið, 
ok lagði þær allar af með aldri, en lagði sik all- 
an eptir vísindum; gjörðist síðan sá maðr er mest 
þóiti verðr, hvárt sem var í skarpsýni eða ræðu- 
styrk í kappmálum eða mjúkri mælsku ok sætri, 
ok hafa hinir merkiligustu menn sagt eitt um þat. 
Var hann hinn mesti sannleiksvinr ok hinn fúsasti 
at kenna hann öðrum, hvass í ræðu ok furðuliga 
mælskr, svá at hann gekk langt yfir orðtak ann- 
ara manna í ljóðalausum tölum.  Svá þótti sem 
hann hefði nokkurs konar guðatungu, ok hefr svá 
sagt hinn mesti latínumeistari, er þó var ásamt harla 
vel at sör í grísku, at eigi treystist hann at setja 
urð hans á Rómverska tungu svá þau næði sér, 
því hverju sem breytt væri í orðum hans, hvat 
vel sem væri gjört, tæki mikit úr mælsku hans. 
Var nú Platon tvítugr þar frásögn er komit. 


3. Sókrates mál. 


Í þann tíma kenndi Sókrates (sem jafnan), at 


öll frægð af mannkostum ætti at finnast í verki. 

Lét hann eigi af at vilja leiða Athenumenn til rök- 
semda virðugligs lifnaðar ok gjöra þá gagnsama 
borgarmenn, en hlífðist eigi við ódáðir hvar sem 
hann fann. Af því fekk hann óvild mikla margra 
ríkra manna, því at sannindi verða hatrsefni. Fekk 
hann mesta Óóvináttu af auðugum manni óeirðar- 
gjörnum er Anytus hét. þoldi hann eigi bitryrti 
hans, ok hafði til þess mann einn, námlærðan, 
en eigi mjök siðvandan, er Aristophanes hét, at 
setja saman sjónarleiks spil, er kallat var Skýin, 
ok löt leika þat á sjónarfleti. Í því váru margar 
sneiðir til Sókrates, ok þat eitt, at hann tryði á 
skýin, en hafnaði trú Athenumanna; þar með spillti 
hann skapi ungra manna, er hann hefti í læringu, 
ok kenndi þeim at þat væri góðverk at leggja hendr 
á foreldri sitt.  Dró hann með þessu alla alþýðu 
frá vingan við Sókrates, ok á meðan þat loddi enn 
mönnum í eyrum, þegar hinn nærsta dag, var Só- 
krates stenfdr fyri dóm, en hann var vandliga sak- 
laus með öllu. Komu fram þrír ákærendr, An- 
ytus sjálfr, Lykon ok Meletus, en Polykrates flækju- 
maðr settr saman áfellisrætu. Polyeuchus hét sá 
er bar hana fyrir dómendr. Hafa menn þat enn 
í hendi, er lýsir sökum á þann hátt: Sakagiptir 
Meletus Meletussonar við Sókrates Sopbroniscusson. 
Sókrates þverbrýtr lög í því at hann virðir einsk- 
is guði þá, er hann sér at borgarmenn virða, en 
leiðir inn aptr nokkra nýja guti. Eykr þat hó 
sakir hans, at hann spillir ungum mönnum; hæfir 
honum dauðadómr. Platon stóð upp at verja læri- 
meistara sinn, ok tók: þannig til orða: „þó at ek 

sö nú yngstr allra þeirra sem hör standa fyri 
dómi, Athenumennl“ Eigi leyfðu þeir honum at 
mæla meira, ok æptu ddómendr ok svá allir um 
hverfis, ok báðu hann verða á brott. —Hræddust 
þá þeir, er hlut áttu at, ok fengu eigi heldr færi at 
mæla, ok í því æði fjölmennis var Sókrates dæmdir 
dauði. Ok eigi löngu síðar var hann látinn drekka 
æitr í dýflissu. En áðr margir dagar liðu frá þeim 
óverknaði, tók alþýðan at skiptast ok sjá sik um 
hönd, ok iðraðist stórliga, at Sókrates var líflát- 
inn ok tregaði hann. Kvað hann verit hafa hinn 
bezta mann ok skreyttan öllum mannkostum, var 
boðinn almenniligr harmr, luktar verksmiðjur, „yfir- 
gefin íþróttaleikhús ok auðr leikspilarölir, ok síð= 
an ákveðit at veita skyldi atgöngu ákærendam hans. 
Flýðu þeir sumir í útlegð, en Meletus nátist ok 
var drepinn.  Ánytus komst til Heraclen en Her- 
acleumenn ráku hann þaðan með svívirtingu, ok 
var fð hans tekit undir almenning. Eptir Sókrates 
var settr upp koparstólpi eta mynd, er Lysippus 
bafði steypt, ok var því máli nú lokit. 


4. Ferðir ok læring Platons. 

Eptir lát Sókrates kom Platon sér í læringu 
með Heimogenes, er fylgdi læringarfokki Par- 
menides ok Cratillns, er fylgdi flokki Heraklitus. 
Löt hann ekkert undan ganga, er auka mátti eta 
skreyta vísindi hans. Skrásetti hann allt þat, er 
henum þótti gagnsamt eptir Epiearmus frá Kós 
eða Sikiley, ok finnst þat í bókum hans. Slíkt 


hit sama boð Sephirions, er aérir háfðu vanhirt, 

ek fagnati því svá mjök, at lesa hans bæke, at 
sagt er, at þær hafi fundizt undir kægindi hans, 
er hann var látinn. Eu er hann hafði átta vetr 
nn tvítugt, tók hann með sör lærdóma Sókrates, 
ok fór til Megara á fund Eueclides, er þar var 
mestr mælingafræðismaðr. þorp þat var 20 rast- 
ir frá Athenuborg ok mjök í blóma. Hafði Eu- 
lides verit lærisveinn Sókrates. Ok er hann hafti 
stundat þá læringu vel ok lengi, fór hann til Cyr= 
ene nærri Karthago í Afriku. þar var Theodorus 
hinn frægsti mælingameistari í þann tíma. Óker 
hann hafti þar numit, sigldi hann til Ítalíu, ok 
fann Arehitas í Tarent, ok vildi fræðast nokkut 
af þvílíku spekingi. þaðan fór hann á fund 
þriggja vísindamanna í Loeris til at nema Pytha- 
gorasfræti, þaðan fór hann til Egiptalands, ok fann 
presta í Memphis, ok stjörnuspámenn, ok aðra þá, 
er kenndu leynda dóma. þar nam hann ok rök- 
semdir, tölu ok mælingu. 

þeir eru eigi lítilsvertir menn, er þat ætta, at 
Platon hafi ok á þeim stað ok á þeim tíma fengit þann 
túlk, er honnm hafi kennt spádóma eptir spámönn=- 
tin Gytinga, ok nokkra vitund af sönnum guði. 
Euripides var með honum á för þeirri; hann syktist, 
ok læknuðu prestarnir hann at heilu á sjóvatni, ok 
því sagði Euripides svá síðan, at sjár mætti þvá 
af öll manna mein, ok satt segði Homerus, at all- 
ir Eeipzkir væru læknar. þá er hann hafði nú 
farit um Egiptaland, skoðat landit ok eðli þess, 
Nílarbakka, uppsprettur ok vöxt, ok hvaðanæfa 
safnat vísindum til at flytja heim í sitt land, sem 

auðugr kanpmaðr vöru, ok útbýta þeim síðan aptr 
um allan heim, bjóst hann at fara til Athenuborg- 
ar. En þá spurði hann, at hjá Persum væri mik= 
ilsháttar menn, er þar í landi væri kallaðir Magar 
(fjölvitringar), ok legði stund á guða læringu ok 
manna, kenndi atferli við offr ok at mýkja goðin, 
siðu við þat ok lög, eðli þess ok uppruna, um á- 
stundan ok trúrækni, útfarir manna ok margt ann- 
at, fýstist ok Platon at hitta þá; en í þeim lömd- 
um var svá mikill ófriðr, at hann sló af því ráði. 

Forbyrgi nokkurt merkiligt var eigi langt frá 
Athenuborg í skógi, er fornir Attikubúar höíðu 
hallat Hacademin, en síðan var nefnd Academia 
eptir fornum eignarmanni, er getr í Theseussögu. 
þar kaus Platon sör veru til at æfa vísindi sín ok 
kenna, ok war þat mjök álitligt sökum einsemi, ok 
bes er þat var afsítis. þar var Íagrt ok heil- 
næmt, ok lopt inndælt ok lokkandi at sér til sæld- 
ár, en dreifði áhyggjum, ok leiddi hugsanir víða. 
Í Academiu þessari (er síðan hefr orðit háskóla 
nafn) kenndi Platon vísindi sín ok skrásetti, ok 
var þar mjök mörg ár, ok var flokkr hans kall- 
aðr hinn Academiski. Blandaði hann atferli ýmissa 
epekinga þeim til hags, er nema vildu, at efni ok 
röksensd. Fylgdi hann mest Heraclitus frá Ephes- 
us, en um skilning ok athuga Pythagoras, um borg- 
armanna sýslanir ok siðalædóm ok uppeldi manna 
hafti hann helzt þat er Sókrates kenndi, ok meing- 
aði allra handa vísindum ok ætlunum. Er sýnt af 
mörgu, hversu hann leitati at nema ok breiða út 
sannindi. — Var þat eitt dæmi, at hann keypti at 

Philolaus frá Crotonu eðr frændum hans, þrjár bækr, 
er Pythagora fylgends höfðu, fyri 100 minur, ók 
haféi þó eigi nægt fé fyri hús sitt sjálfr, — Var 
Philolaus af Pythagoras flokki, ok kenndi meðal 
þeirra manna etlisfræði fyrstr. Er svá sagt at 
Platon hafi ritað mikit úr þeim bókum í Timæus, 
bók sína. Sumir segja, at Dion í Syraeusa hafi 
þó lokit ftit, er hann fekk bröf frá Platon, því at 
þeir höfðu mjök líka læringu ok samband með sör 
í slíku. Og váru þessir menn, er fylgdu hans lær- 
ingu: — Speusippus frændi hans, er eptir hann 
kenndi, fylgdi ok ætlunum Platons; ok eptir þat, 
er hann var dáinn, Xenocrates frá Chaleedon. Var 
hann fyrir skóla hans átta vetr. En þá Aristo- 
teles frá Stagira fimm vetr ok tyttagu. Hann var 
frægstr spekinga með því nafni, því at Aristotel- 
esar váru margir. Einn er sagt at mjök hafi verit 
móti stjórnarhætti Athenumaana, ok eru til marg- 
ar ræður hans á þingum, mjúkar ok mælskar. 
Annar gjörði skýringu yfir kappakvæði Homerus, 
hinn þriði var frá Sikiley, ræðumeistari, er ritati 
móti Panegyriea Isocrates, hinn fjórði var kallaðr 
Pabula, ok var kunnmaðr ok vins mikill Æsehines 
bærisveins Sókrates, hinn fimmti var frá Cyrenæ, 
ok hefr gjört bók um skáldavísi, sjötti var kappa- 
leikameistari eigi Ómerkiligr, sjöundi var eigi mjök 
nafmkenndr, befr þó samit bók am fjölyrti. En þess 
ir váru lærisveinar Platons: Philippus frá Opous, 
Hestiews frá Pexintho, Ðion í Syracusborg, Anu- 
ieus úr Heracieu, Erastus ok Coristus, Timolaus 
frá Cyizeus, Euchon, Piton ok Heraelides, Hinpo- 

tades ok Colippus ok Demosthenes, mælskumaðr 
Athenumanna, er síðan yfirgaf hann ok fylgdi Calli- 
stratus mælskumanni. Sumir. segja ok at Theo- 
phrastus frá Lesbos hafi fylgt tölum Platons, ok 
víst váru konur nokkrar, er lærðu af honum heim- 
speki, Laschenia frá Mantinea ok Axiothea frá 
Phlíu, er sagt er hafi borit karlmannsgjörf, ok 
mjök margir aðrir. 


ö. Lærdómr Platons. 

Nú er at segja frá bókagjörðum Platons, er 
örfa megu góða menn til eptirdæma, en fyrivirða 
hirðulausa, þar sem slíkr spekingr fór um sjá ok 
lönd til at safna sör vísindum fyr'en hann læaði 
aðra, ok ritaði svá margar stórbækr, er æfinliga 
munu uppi. Í þeim bókum var flest þat, er mest 
alvara fylgdi, ritað í samtali; ok var þat miklu 
kraptmest, því þá kemr hvat eina bezt fyri 
sjónir ok með mestum röksemdum. Er svá sagt, 
at Zeno frá Eleis hafi fyrstr fundit þann rithátt. 
Hafði Platon þar víð stund mikla at koma því vel 
í stíl, er góð vísindi til siðbótar skyldu hagliga 
sctjast fram í spurningum ok svörum, þar sem 
reyndr matr setr fram snilli sína með aðstoð guð- 
lixra hugleiðinga í því at lýsa hverjum manni, ok 
ern þaðan komin mikil vísindi. Ok af því at hann 
sá hversu hagliga deiling gefr skilning, ok fellr í 
skap, þá deildi hann hverju efni til ljósleiks ok 
hægðar. Skildi í milli sálar ok líkams ok útvortis 
gæða, ok er sú deiling eptir hann. Sálar gæði kall- 
aði hann mannkostina, ok deildi í eðliliga ok sið= 

liga. Eignaði hann eðlinu skjótt nám ok fast minni, 
en siðunum ástundan ok vana, réttlæti ok hreysti, 
stillingu ok forsjá. Líkamlig gæði. kallaði hann 
fegurð, skjótleik, heilsu ok afl. En hin ytri taldi 
hann hamingjusamt ok mikit fóstrland, auð ok 
eignir, ættgöfgi ok vini. Ok þó þau væri því lík, 
at mannkostir megna at veita sælu án þeirra, bæði 
hina líkamligu ok útvortis, mætti þau þó verta 
þeim kostum at verkfæri. þrennslags kallaði hann 
vinfengit, af eðli, jöfnuði ok viðskiptum. Af eðli 
væri með foreldrum ok börnum, systkynum ok 
frændum; af jöfnuði væri Íélagsskapr í lífi ok lík- 
ir hættir þar sem engi tengd fylgdi af ætt eða 
mægðum, sem Órestes ok Pylades, ok aðrir slíkir, 
váru ástvinir. Í viðskiptum gjörist vinátta af fylgi, 
bréfagjörðum, ok þá er hver sýslar nokkut fyri 
annan. Tvö lét hann vera upphöf hlutanna, guð 
ók efnif, er höfuðskepnur komu af, eldr, lopt, vatn 
ok jörð, en af þeim veröldin ok allt þat sem er í 
henni. En þessu lýsa öllu gjörz vísindabækr hans, 
ok er mikit mál at skýra hvat eina. 


6. Athafnir Platons. 


Opt sýndi Platon þat í athöfn sinni er hann 
kenndi, at mannkostir kæmu fram í verknaði bæði 
við fóstrland sitt, vini sína ok aðra menn. Fór 
hann þrisvar í herför með Athenumönnum, ok var 
fyrst í orustunni við Tanagra í Thebanalandi ok barð- 
ist þar mjök hraustliga. Öðru sinni móti Cor- 
inthumönnum, þriðja sinn við Delia. Gekk hann 
svá vel fram at allra samkvæði at hann var, með 

hinum fremstu, ok er Gbabrias frændi hans, hinn 
hraustasti herstjóri í þann tíma var stefndrok ákærér 
til dauðadóms af íllum manni er Crobilus hét, 
ok aðrir borgar menn yfirgáfu hann, en hann fór 
í Kastala af ótta fyri háska, þá tók Platon þat á 
sik fyri samvizku sakir at verja svá röskvan mann 
ok hugprúðan ok gagnsaman fóstrlandi sínu, ok 
var honum jafnan við hönd. Ætlaði Crobilus at 
hræða hann frá því, ok hafði í hótum, ok mælti: 
„þú ber fram varnir fyri aðra, ok veizt eigi, at þér 
„er búinn eitrbikar Sokrates. Platon hvikaði ekki, ok 
svaraði Írjálsliga: = „Fyr var þat Grobilus er ek 
barðist fyri virðingu fóstrlands míns, at ek var 


úlatr við háska; en nú er ek ver vin minn fyri 


skyldu sakir, hræðumst ek því sítr járn eða ólyfj- 
an ok mælist hvergi undan“. Slík var staðfesti hans 
við vini sína, ok þvílík var stilling hans við Xeno- 
crates. Var einhver lærisveinn hans, er lagði öl- 
und á þat, er Platon virði Xenocrates ok haféi 
kæran, ok setti þat saman til at spilla með þeim, 
at Xenocrates hefði mælt til Platons mörg illmæli. 
Ok er Platon virði þat at engu, en hlýddi þó á, 
hölt sá maðr fram, ok færði til, at illmælin væri 
með mikilli alvöru, ok tók öll goð í vætti. þá mælti 
Platon, ok vildi verða laus við hann: Sö þat nú 
þannig, svá alvörumikill er Xenocrates, at aldri 
mundi hann slíkt mælt hafa,nema hann hefði ætlat, 
at til góðs kæmi, ok tók hann með slíku fyri róg- 
mál öll. Vissi hann, at seint á vináttu at binda, en 
þá má eigi leysa er bundin er, en skal halda við 
með öllu því er verðr 

1. Sikileyjarferð Platons. 

Platon fór þrisvar til Sikileyjar, ok fyrst til 
at skota eyjuna, ok eldbolla þá, er þar eru, í þann 
tíma, er Dionýsius hinn gamli Hermocrates son 
hafði þröngvat frelsi Syracusmanna, ok hafði týr- 
annaríki; því at þá er Karthagomenn herjuðu á eyj- 
una ok eyddu þar, ok hötu ánauð landsmönnum, 
tóku Sikileyingar Dionysius at höfuðformanni, því 
hann hafði frægðarorð mikit í herskap, ok átti at 
verja eyjana. „ Rak hann úvini, en fökk þá færi 
á at fá ríki, og gjörðist drottinn, ok flekkaði 
svá hreysti sína, at hann snerist frá velgjörða- 
manni í harðráðan höfðingja. Hann lagði allan 
hug á at fá Platon í tal, en í ræðu þeirra tók 
Platon at greina, hvat væri týrannaríki, ok hvat 
réttiligt forræði, ok hvat mikill vegr ok góðgirni, 
öðru fylgdi, ok væri gagnsamt, en Öðru ámæli 
ok yfirskyn, ok væri hættuligt ok úlofligt; annat 
sýndi sik með ofrefli en annat í mannkostum. Lík- 
aði Dionysius þat stórilla, ok mælti: „Eigi veit 
ek hvat er, ok þó nokkut, þrælborit í tölu þinni.“ 
Platon mælti: „Víst er í þinni tölu nokkut ofbeld- 
iskynjat.“ Dionysius ætlaði þá at drepa hann, ok hefði 
gjört þat, nema Dion ok Aristomenes hefði beðit 
fyri hann, ok veitti þótregt. Var Dion mágr Dion- 
ysius. Aristomacha systir hans dóttir Hipparinus 
hins göfugasta manns í Syracusborg var gipt kon- 
ungi. Hafði Hipparinus verit lagsmaður Dionysius í 
herförum fyrrum. Konungr bauð þá Polysi hinum 
Lacedæmoniska, er þá var sendimaðr með honum 
frá borg sinni, at hann skyldi fytja Platon til 

Grikklands, ok selja hann fyri þræl. Sigldi Polys 
til Æginu, ok leiddi hann þar upp til sölu, ok var 
nær ortit at bana honum, því þá voru lög hjá 
Ægina mönnum at engi Athenumanna mætti flytjast 
í eyjn þeirra, ok var dauðasök. Fylgdi því at Char- 
mander Charmandridosson, er sett hafði þat lög- 
mál; ok hefði Platon verit drepinn nema leikit 
hefði verit úr með gamni. Var svá kvetit af í 
lögunum, at nefndir váru menn, frá Athenuborg, 
en einn maðr lagi til, ok mælti: „þessi er heim- 
spekingr“! Tóku menn þá at hlæja, ok varð 
Platon þeginn undan dauða. Sumir segja Platon 
væri sjálfr á mannfundinum, ok hafi allir undrazt 
látbragð hans, ok ætlat hann væri goð af himni, 
en hann mælti ekki orð, ok stæði kyrr ok með 
úbrugðnum svip, ok biði svá þess er upp kæmi. En 
því ollu vísinda röksemdir hans ok góð samvizka 
í öllum athöfnum. En þó hann væri laus af dauða, 
þá var Charmander svá harðrátr, at hann löt leita 
hann í þrælaflokk, ok var hann botinn til kaups. 
þar var at kominn Anicetus frá Cyrenæ, ok bauð 
fyrir hann 20 eða 30 mígur ok keypti hann, ok 
leysti hann af járni, ok sendi hann með vegligu 
föruneyti til Athenuborgar, ok var honum goldit 
skjótt þaðan fðit fyri verð hans, en sumir segja at 
Dion í Syracusa hafi látit gjalda fðit. — Eigi vildi 
þó Anicetus þiggja fðit aptr; kvað Platon eiga miklu 
meira skilit, ok gaf honum aldingarð hjá Academin. 
Eigi varð Pólys hamingjusamur eptir þat hann flutti 
Platon til sölu. — Barðist hann á sæ við Helís í 
Arcadíu móti Chabrias, hinum ágæta herstjóra, er 

war vinr Platons, ok var sigratr, ok týndist í sæn- 
um, at því er flestir segja. Mátti ok eigi Diony- 
sius hafa hughægð fyri því. er hann hafti gjört. 
Fekk af því æfinliga svívirðingu ; ok sendi nú Platon 
bréf, er hann var kominn heim, ok bað hann mjök 
at mæla nú eigi illa til sín. Platon ritati honum 
jafnskjótt aptur, ok Iözt eigi mundi fá nokkru 
sinni tómstund svá langa í skóla sínum, at sör 
mætti koma Dionvsius eitt skipti í hug. En er 
Dionysius hinn gamli var dauðr, ok sonr hans, er 
hit sama nafn hafti, var kominn til forráða, fór 
Platon öðru sinni til Sikileyjar at beiðni hans ok 
Dions vinar síns. Var Dionysius ungi mjök vanda- 
bundinn Dion. * Hafði Dionysius gamli átt tvær 
konur jafnframt, ok váru þær Aristomacha systur 
Dione, ok Loeris móðir Dionysius yngra En hann 
fekk Sophrosyne dóttur Aristomöchu. Sendu þeir 
báðir eptir Platon til ráðagjörðar, ok fór hann þang- 
at í þeirri ætlan at biðja Dionysius gefa Ítalíu- 
borgum ok Sikileyjarborgum frelsi, er undir hann 
lágu, ok ætlati svá at vinna heimspekinni veg, með 
því at koma svá mörgum manni til liðs í raun ok 
verki. — Ok er hann hafði rætt fyrir honum, löt 
Dionysius þess ván. en gjörði síðan lítið úr heit- 
um þeim, ok vafði fyri honum. Komst Platon þá 
enn í háska um líf sitt, því at Dionysius grunaði 
hann um at hafa komit Dion ok 'Theodotas til at 
taka frá sjer vald, ok frelsa borgir á Sikiley ok 
Ítalíu. — Tráði hann rógberum ok illum mönnuin, 
er með honum, váru svá mjök, at hann tók völd 
öll af Dion, hinum ágætasta manni, ek bezta ráð- 

gjafa, þau er hann hafði áðr haft við hirtina, ok 
rak hann til Grikklands, en sat um at svíkja Plat- 
on. Spurðist þat ok, at hann hefti drepit hann, 
en þó lét bann mjök vel til hans, ok hafti hann í 
hinum leyndustu ráðum, svá eigi sýndist rækja hann 
minna en Dion hafði gjört. Lést ok nema speki 
af honum, er hann kenndi. þat ætla menn þó, 
hann hafi fengit brottfararleyfi þá er styrjöld þeirri 
var lokit, er Dionysius var vafinn Í, ok at fara með 
Dion. þriðja sinn fór Platon með Dion vin sínum 
til Sikileyjar í þeirri ætlan at sætta þá Dionysins, 
því at þá váru með þeim dylgjur miklar. Hafti 
ok Dionysius í mörgum bréfum beðit hann at koma, 
ck heitit mörgu um aptrkomu Dions til Sikileyjar, 
ok at fá honum í sitt alt. „Platon trú?i lítt stað- 
festi hans, ok vissi pretti hirðmanna, ok vildi lengi 
eigi koma, en um síðir lét hann at orðum vina 
sinna, helzt Dions, ok bröfum er Architas sendi 
honum ok bað hann mjök; ok var þat íþritja sinn, er 
Þrítugsessa var send eptir honum frá Syraeusa, at 
hann steig á skip, ok fór þá með veg miklum, ok 
mörgu göfugmenni, ok váru þar með Arehidamus, 
ágætr maðr, ok Architas, vinir hans hinir mestu. 
En heim fór Architas til Tarent. Leitaði nú 
Platon með öllum bætti at koma á sætt þeirri, er 
til var hugat, ok kom fyri ekki, en freistað var hans 
með alla handa brögðum ok látbragti, er Dion- 
ysius hafði til at vilja nema kunstir ok vísindi. 
Dvaldist hann þó, ok tók þá Dionysius at bera á 
hann sakir, ok veita honum umsát, fyri þat hann 
héldi saman við úvini sína, svá at Platon sá marga 

úhamingju vofa yfir sör, lét hann þá leyniliza bera 
orð Architas í Tarent um háska þarn. er hann 
var í, Var Architas spekingr, er fylgdi Pythagor- 
as flokki, ok tókst hann á hendr, er hann vissi 
þetta, at senda menn til Dionysius ok bréf, ok biðja 
hann sleppa Platon.  Virði Dionysius Architas mik- 
ils fyri veélgjörðir, ok var bréfit á þann hátt: „Ar- 
chitas heilsar Dionysius! Allir vér, er höfum hina 
mestu vináttu við Platon, sendum til þín Camiseus 
ok Phocidas at sækja hann, ok er þat fastrátit af 
„ oss. Gjörir þú vel, ef þú minnist á alla eptirleitni 
þá, er þú hafðir við oss, til þess at vör kæmum 
Platon á þinn fund. Beiddist þú þess með öérn, 
til at lokka hann til þeirrar farar, at vör létum bann 
hafa frjálsa ferð ok hættulausa, ok tækjum við honum, 
hvárt heldur hann vildi verða eptir í várum löndum 
síðan, eða bverfa heim aptr. Manstu ok þat, at 
þú tókst í móti honum með hinni mestu aláð ok 
ást, þá hann kom, ok virtir hann mjök mikils, ok 
meir en hvern annan, er með þérer. En ef nokk- 
ut íllt hefr nú farit í meðal, sómir þör at láta 
þér vel fara, ok selja þann mann oss í hendr ú- 
hneystan at öllu ök heilan á hófi. En ef þú gjör- 
ir svá, þá gjörir þú rött, ok þat er oss mest í vil, 
at svá verði.“ 

Margir Dionysins menn lögðu þá til, at Platon 
væri drepinn, en bréf þetta röði svá fyri, at hann 
leyfði honum brottför, ok fékk honum fylgd; ok 
fór sem hann ætlaði, at hann vann eigi á ok hvarf 
heim í Grikkland sem flýjandi maör. En því fór 
Platon í þessar fertir, heldr en at vera þá stund 


| 

heima, at hann ætlaði til góés, en mátti lítið at 
gjöra fyri fóstrland sitt, því at Athenumenn váru 
mjök fráhverfir orðnir því sem hann vildi at væri. 


8. Frá Platon. 


Í þann tíma lögðu Arkadar ok Thebanar fast 
saman tilat senda nýlendumenn til Mikluborgar fjöl- 
menna. Sendu þeir menn til Platons, ok báðu hann, 
at hann færi þangat, ok skipaði þar siðum ok lögum 
en er hann spurði, at þeir væri újafnaðar gjarnir, 
vildi hann þat eigi, því hann sá, at fyri ekki 
mundi koma. Cyrenæar buðu honum einnig til 
sinnar borgar at skipa þar öllu. þeir váru harla 
stórauðugir. En hann svaraði svá: Kvað sér 
þykja harla torvelt at stýra þeim mönnum með lög- 
um, sem vanir váru við allar nægtir aués ok ríkis. 
Var alvara í þeim orðum hans, en þó fylgdi þeim 
ok öllum hans athöfnum mannúð mikil, sem líf 
hans annat sýndi ok útöluligar ritgjörðir, ok svá 
nokkur svör hans hvöss ok forsjál eða tillögur í 
orðum. þat mælti hann opt, at hann furðati, er 
ungir menn legði stund ok kunnustu á at gjöra villu- 
dýr lík mönnum, ok eigi heldur á þat, at menn 
líktust eigi villudýrum.  Philodonus nokkur fann at 
því, at hann legti jafnmikinn hug á at nema sem 
læra aðra, ok spurði bann, hve lengi hann vildi 
vera lærisveinn.  „þangat til,“ sagði Platon, „at 
mör leiðist at verða betri ok algjörfari.“  De- 
modatus hót maðr, er bað hann ráða um mennt- 
un sonar síns. Honum svaraði hann svá: „Jafna 
hyggju skal hafa fyrir því at ala börn ok upp- 

fræða sem at setja niðr ok laga smáeikr, er 
annat gaman, en annat erfiði. Má hvárki sofa 
við annat eta sýnast of vakinn í hinu.“ Nokkr- 
ir spurtu hann ok, hvers konar eignum safna 
skyldi fyri börn sín. Hann svaraði: „þeim, sem 
hvárki þarf at kvíða fyri at hagl drepi niðr, eða 
ofrvald manna eyti, eða himininn (þ. e. guðirnir) 
skaði sjálfir“ Enn var þat, er lærisveinn hans einn 
var helzt til glisgjarn ok hirðingasamr um húð sína. 
Til hans mælti hann: Hve lengi viltu glæsa fanga- 
stofu þína?“ Var hann opt vanr at mæla við 
unga menn, er Þann hvatti jafnan til at stunda far- 
sælligt líf. „Látið þjer iðn ganga fyri iðnarleysi 
ok ætlit eigi at ryð sé glæsingu betra.“  Einhverju 
sinni kom Xeénoecrates á fund hans at heilsa hon- 
um, ok stóð svá af sér, at þræll Platons var í því 
staðinn at stórbroti nekkru, svá hann reiddist. þá 
mælti hann til Xenocrates — en þeir váru vinir 
miklir ok kunnmenn sem fyr segir —: „Slá þú nú 
þenna! Eigi má ek; varðar mér þess reiði mín.“ 
Ok við annan þræl, er braut við hann öðru sinni, 
mælti hann: „Nú skyldi ek launa þér tilverknað, 
nema ek væri reiðr.“ — Var hann vanr at minna 
drukkna menn ok reiða á, ok ráða þeim at skoða 
sik í spegli til athuga sér. Langan svefn ok 
títan Jastaði hann mjök.  Kallaði lokkunarefni til 
illra hluta ok mjök líkan dauða. Mörg váru því- 
lík snilliorð hans, ok við marga atburði. þat var 
eitt orðtak hans með mörgum öðrum, er hann vildi 
telja unga menn til góðra hátta, at þeir skyldu 
gæta þess hve mótstæðilig manndáð var girndalífi ; 

fylgði stuttri gleði þess æfinlig iðran, harmr ok 
kvöl; en hinu at liðnu lifi eptir stutta harma æf- 
inlig glefi. Ok er hann var spurðr, hvat skildi 
reyndan ok úreyndan, kvað hann vera sem lækni 
ok sjúkan mann. Öllum var hann hinn ráðhollasti. 
Hann réði svá Dion vin sínum, er jafnan hugði á 
frelsi ok frægð fóstrlands síns, at skipa stjórnarefn- 
um sem mest til hags, at þá leið skyldi. virða sem 
vifrir menn hafa skipat; sé fyrst ok æðst sálin, þá 
líkaminn ok þá féit, ok ætti lög ok venja at láta 
ganga fyri at allri virðingu mannkosti sinnisinssen 
mannkostunum „ætti líkamsaflit at þjóna, en þeim 
ok líkamanum fit; ok þá kallaði hann hollasta stjórn 
ef þeir menn stýrðu, er spakir váru, eða stunduðu 
speki. Væri þat öllum mönnum gott en mest hin- 
um ungu, er höldu sér at vísindum. Eigi vildi 
hann láta mettast þrisvar á dag, ok Kkaði lítt ef 
menn vildu aldri sofa einir á nóttum, en þat þykir 
reynt, at auka styrk ok haldi við hvárutveggja er 
hann vildi at væri. Verér þat ekki allt talit, er hann 
mælti vitrliga. 


9. Ágreiningar. 

Xenophon war lærisveinn Sokrates annar merki- 
ligasti en Platon, ok fór hann í Persíu með her 
Lacedæmona á dögum Artaxerxis konungs. Hann 
var ok ágætr maðr, ok hefr ritað bækr margar. Er 
þat undarligt, at hvárgi þeirra Platons hefr getið 
annars, ok ætla menn þeir hafi verið úskaplíkir ok 
rígr nokkur með þeim. Hefr þeim eigi allskostar 

Sókrates. Ber Xenophon mjök í móti þeim er þat 
segi, at Sókrates hafi nokkut kennt mönnum um 
heiminn ok skapað eðli; ok meinar þat til Platons; 
hafi hann lært menn um mannkosti eina, ok ætla 
menn hann segi satt, en Platon hafi aukit orðum 
til framhalds kenningu sinni. — Bók setti Platon 
saman ágæta, um frístjórnarríki þat er bezt mátti 
fara ok skipun á því, svá merkiliga at eigi þykir 
sýnt möguligt at svá vel fari fram. En Xenophon 
hefr þar á móti haldit með konungdómi, ok mál- 
at hann á þann hátt, er hann færi bezt, í þeirri bók, 
er hann kallar Cýrus æsku. Setr. hann þar fram 
Cýrus hinn gamla Persa konung til dæma, ok eigi 
á þann hátt, at menn trúi allt satt vera, heldr 
sem spegil konunga. En er Platon sá þá bók, veik 
hann á í því riti, er hann gjörði um lögin, at verit 
hefði Cýrus konungr frægðarmaðr, en heldr úreyndr. 
Sumir segja ok, at nokkur misklið hafi verit með 
Æschines, hinum handgengnasta lærisveini Sókrates, 
ok Platon, ok því hafi Platon dulizt þess, er Æs- 
chines röð Sókrates at flýja frá óvinum sínum ok 
eignat þat Criton. þat er enn sagt, at Aristippus, 
spekingr einn allfrægr frá Cyrenæ, hafi óvingazt 
mjök við Platon, svá at Platon hafi fyrir þá sök í 
bók þeirri hinni ágætu, er hann samdi um údauð- 
leik sálarinnar sneitt at honnm fyri þat, at hann 
hafi eigi verit við, þegar Sókrates dó, ok verit þó 
skammt á brott. Slíkar miskliðir greinast menn 
á um, hvárt verit hafi af einu saman metnaðar kappi 
eba staðit dýpra. 

Svá hefr verit mælt, at Platon hafi verit mestr 
mælsku maðr ok ágætastr spekinga, en þat segir 
Cicero, er svá var sjálfr, at Aristoteles hafi borit 
af öllum skarpvitru ok námgirni at ótöldum Platon. 
En Águstínus, er sítan var, hinn lærðasti maðr ok 
kristinn lærifaðir, ok hinn mesti varnarmaðr krist- 
inndóms, ræðir svá um Platon ok þá er hans vís- 
indum fylgðu, at hann hefr þá náliga til hinna, ok 
kallar þá hina sannorðustu lærendr um guð ok sælt 
líf; segir hann þeir stu æðstir allra spekinga, ok 
mest fyri þá sök, at þeim skildist þat, at údauð- 
lig ok skynsöm sál mætti eigi sæl vera nema hún 
tæki hlut í ljósi þess guðs, er hana hefði skapat ok 
allan heiminn, ok at sælt líf, er allir menn æskja sér 
megi engi hreppa nema sá, sem með hreinni ást er 
bundinn hinum góða guði, er úgrípanligr er; ok er 
sýnt, hve sá maðr, er vel var lærtr ok vel krist- 
inn hefr virt Platon fyri þat at hafa lært mönn- 
um sanna gus kynningu. Ok enn er þat honum 
til frægðar, at hann þykir ágætastr miklu af öll- 
um lærisveinum Sókrates, svá at þeirra gætti engra 
annara; því þó hann væri göfugr maðr með Athenu- 
mönnum ok skarpskygnastr miklu allra þeirra, 
er félagsmenn hans váru í náminu, þá þóttist hann 
eigi hógu vitr orðinn af læringu Sókrates, ok fór 
af því víða um lönd, ok til hvers staðar þar sem 
hann spurði til merkiligra vísinda. Nam hann ok 
allt þat er merkiligast þótti á Egiptalandi. Hann 
sagði ok svá, at sá einn væri vís, er breytti ept- 


ir einum ok sönnum guði, kenndi hann ok elskati, 

ok yrði sæll af hlutdetld í honum. Ok er hann 
ok hans lærisveinar mæltu svá, at þeir kölluðu 
sannan guð at vera sannan höfund sannleiksins, 
upplýsanda hans ok gjafara allrar sæla, þá váru 
þeir mikit fyrir öllum spekingum öðrum, er leiddu 
flestir alls upphaf frá höfuðskepnunum, ok Aristo- 
teles sjálfum, lærisveini Platons ok höfuðspekingi, 
þó eigi væri hann hans jafni að mælsku eða hug- 
viti. Finnst þat ok í bókum Platons er ritningin 
segir, at í öndverðu skóp guð himin ok jörð, ok 
jörðin var eigi sýnilig ok óskipulig, ok myrkr yfir 
afgrunni, en andi guðs færðist yfir vötnin; ok er 
eigi undarligt þó at fylgendr hans virtu hann mik- 
ils mjök ok tignuðu, er kristnum mönnum hefr 
þótt svá mikils vert um hann; eru þess ok nokk- 
ur dæmi, hvílíkan þeir gjörðu veg hans. Var þat 
þá er hann var á för til Sikileyjar, komu sendi- 
menn ok bréf bæði frá Dionysius hinum yngra ok 
spekingum á Ítalíu ok þrítugsessa útbúin eptir 
honum ok skreytt mjök, ok fylgðu með hinir merki- 
Jigustu ok lærðustu menn ok göfugmenni ok fluttu 
hann til Syracus. En, er hann steig á land, hliópu 
menn at hvaðanæfa, sem hamingju væri at taka 
komna af himni, ok varð hvervetna gleði mikil. 
því næst kom vagn með konungligu skrauti, ok um 
bundinn at sigrfara sið umhverfis með kórónum 
þykkvum, ok flutti Platon til konungs hallar. Svá 
var ok heimkoma hans á Grikkland veglig. Kom 
hann á hátíð hinna Olympisku leika þá hann var 
farinn frá Sikiley, en þangat höfðu safnazt menn 
af öllum löndum sem títt var. Varð svá mikill 

fögnuðr allra manna við komu hans sem guð væri 
kominn af himni, ok yfirgefnir leikirnir, var ekki 
skeytt köppunum, er við áttust, svá at þeir urðu 
einir, ok þótti undr, at þeir menn, er váru farnir 
af fjarlægum löndum til að sjá leikana, gleymdu 
þeim með öllu, fóru á fund Platens ok horfðu á 
hann ok skemmtu sér við þat. Ok eigi mundi 
Júpiter, þó verit hefði slíkr herra sem ætlat var 
ok komit sjálfr, fengit hafa meiri veg. Ok svá váru 
kostir hans, lítillæti ok fagrt líferni, skarpvitra ok 
stórvísindi virðir eptir hans dag sem þá hann lifði, 
ok þó framar ok víðar. Var Mithridates konungr 
í Pontus síðan einn mestr konunga at ríki ok stór- 
huga ok skarpvitru ok röði fyri tveimr þjóðum ok 
tuttugu, ok kunni tungur allra þeirra, ok skipti við 
hina mestu herstjóra Rómverja, Sulla ok Lucullus 
ok Pompeius hinn mikla, á sjó ok landi um mörg 
ár. Hafði hann ok lagt undir sik eigi alllítið af 
Grikklandi ok eyjarnar, ok kom hann þá til Aca- 
demiu, húss Platons, ok virði hann hann svá mik- 
ils, at hann lét reisa upp Þbílæti hans, er Sylomon 
hafði smíðat ágætliga ok yfirskript með, ok var þá 
Platon andaðr fyri 260 vetrum: 


li. Andlát Platons. 


Eigi ber mönnum saman um, með hverjum 
hætti yrði afgangr Platons. Segja sumir, hann 
hafi verit staddr at brúðför vinar síns, ok legit at 
borðinu sem títt var spakliga, en margir ágætir 
menn staðit hjá honum, ok hafi hann þá dáit Hjót- 
liga. Aðrir kalla hann dáit hafa af lúsasýki. En 

Platonar váru þrír aðrir, allir vel atsör, ok hyggja 
margir þar málum blandat. — Nokkrir segja hann 
verit hafi í rúmi sínu, ok ritað ok lesit jafnframt 
ok andast í því. Hafði hann þá einn vetr hins 
níunda tugar.  Röði þá Philippus fyri Macedoniu. 
En Alexander hinn mikli son hans var 19 vetra, 
en sumir segja 8, ok 844 árum fyrir Krists burð, 
þá er Ochus ríkti í Persiu en Dionysius hinn 
yngri var skömmu seinna rekinn úr Sikiley. Er 
þat til, er í ljóðum var ritað á leg hans, ok 
þetta eitt: 


Siðskýrri öðrum helgaðr gnðum. 

ok unnandi Ef af öllum mönnum 
röttrar ástar var einhver vís, 
Aristochus æðstr var þessi; 

hér er leiddr öfunda þat né einir. 


þetta var annat: 
Liggja í jartarskauti Í fjarlægð var hann frægr, 
limir Platons dauðligir. fírar líf hans guðligt vitu. 
Önd hans er sæl Aristoni var borinn 
með efri búum. * Athenu göfgum manni. 
Ok er nú lokit at segja frá Platon Athenumanni, 
er mestr hefr verit fornra spekinga þeirra, er bækr 


hafa samit. 


ma nn 


Athugagrein. 


þess má geta um mannanöfn í sögum þessum, 
að þau eru optast rituð eptir hætti latínumanna, en 
þó ekki allfá eptir grísku máli, er þessi ósam- 
kvæmni handriti Espólíns sáluga at kenna; en 
litlu virðist skipta, með hverjum hætti þau rituð eru. 


áð ið í ið a Sn ki lg án aa 
tdi ER Er a tr 2 
53 þara la "guli gn Ti A 
| í A velefia sr én 


F 


100438864 


100438900 


